CELEX: 32017R2405
Language: sl
Date: 2017-12-20 00:00:00
Title: Izvedbena uredba Komisije (EU) 2017/2405 z dne 20. decembra 2017 o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Picpoul de Pinet“ (ZOP)

21.12.2017   
            
            
               SL
            
            
               Uradni list Evropske unije
            
            
               L 342/3
            
         IZVEDBENA UREDBA KOMISIJE (EU) 2017/2405
   z dne 20. decembra 2017
   o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Picpoul de Pinet“ (ZOP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,
   ob upoštevanju naslednjega:
   
               (1)
            
            
               V skladu s členom 97(2) in (3) Uredbe (EU) št. 1308/2013 je Komisija preučila vlogo Francije za registracijo imena „Picpoul de Pinet“. Komisija je ugotovila, da so pogoji iz členov 93 do 96, člena 97(1) ter členov 100, 101 in 102 Uredbe (EU) št.o1308/2013 izpolnjeni. S pridržkom morebitnega ugovora je pri tem ugotovila, da je zaščito za sestavljeno ime „Picpoul de Pinet“ mogoče podeliti v celoti na podlagi njegove tradicionalne uporabe. Komisija je sklenila tudi, da ta registracija ob upoštevanju načel in pravil pravnega reda Unije ne bi preprečila uporabe imena sorte vinske trte „piquepoul“ ali njegovih sopomenk, saj navedeno ime niti ne vsebuje imena „Picpoul de Pinet“ niti ni sestavljeno iz njega ter se vsebinsko ne sklicuje na geografski element navedenega imena, zato pogoji iz prvega pododstavka člena 100(3) Uredbe (EU) št. 1308/2013 niso izpolnjeni. Vloga za registracijo je bila nato objavljena v Uradnem listu Evropske unije
                   (2).
            
         
               (2)
            
            
               Komisija v skladu s členom 98 Uredbe (EU) št. 1308/2013 ni prejela nobenega ugovora.
            
         
               (3)
            
            
               V skladu s členom 99 Uredbe (EU) št. 1308/2013 bi bilo treba ime „Picpoul de Pinet“ zaščititi in ga vpisati v register iz člena 104 navedene uredbe.
            
         
               (4)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Ime „Picpoul de Pinet“ (ZOP) se zaščiti.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  UL C 253, 4.8.2017, str. 4.